32012D0098
L 047/64
SLUŽBENI LIST EUROPSKE UNIJE
17.02.2012.
ODLUKA VIJEĆA 2012/98/ZVSP
od 17. veljače 2012.
o izmjeni Odluke 2010/232/ZVSP o produljenju mjera ograničavanja protiv Burme/Mjanmara
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 29.,
budući da:
(1)
Vijeće je 26. travnja 2010. donijelo Odluku 2010/232/ZVSP o produljenju mjera ograničavanja protiv Burme/Mjanmara (1).
(2)
Vijeće je 23. siječnja 2012. pozdravilo važan program političke reforme koji su prihvatili Vlada i parlament Burme/Mjanmara te privrženost gospodarskom i socijalnom razvoju. Vijeće se upoznalo s obvezom Vlade da nastavi s tim reformama i da ih završi.
(3)
Vijeće je odlučilo da bi kao prvo trebalo odgoditi zabranu izdavanja viza s obzirom na predsjednika, potpredsjednike, članove Vlade te predsjednika obaju domova parlamenta Burme/Mjanmara.
(4)
U skladu s tim Odluka 2010/232/ZVSP mora se izmijeniti,
DONIJELO JE ODLUKU:
Članak 1.
Članak 15. Odluke 2010/232/ZVSP ovim se mijenja i glasi:
„Članak 15.
1. Ova Odluka stupa na snagu na dan donošenja.
2. Ova se Odluka primjenjuje do 30. travnja 2012.
3. Mjere iz članka 9. stavka 1. i članka 10. stavaka 1. i 2. u mjeri u kojoj se odnose na osobe navedene u Prilogu IV. odgađaju se do 30. travnja 2012.
4. Mjere iz članka 9. stavka 1. u mjeri u kojoj se odnose na osobe navedene u Prilogu V. odgađaju se do 30. travnja 2012.”
Članak 2.
Prilog ovoj Odluci dodaje se Prilogu V. Odluci 2010/232/ZVSP.
Članak 3.
Ova Odluka stupa na snagu na dan donošenja.
Sastavljeno u Bruxellesu 17. veljače 2012.